section_heading: O festivalu
paragraph_text: Festival domoljubnog filma Gordan Lederer utemeljen je 2018. godine. Nazvan je po Gordanu Ledereru, hrvatskome fotografu i TV-snimatelju ubijenome snajperskim metkom na brdu Čukur iznad Hrvatske Kostajnice, 10. kolovoza 1991. godine, dok je snimao hrvatske borce u akciji. Ideju o pokretanju festivala potaknuo je Gradski ogranak Udruge hrvatskih dragovoljaca Domovinskog rata Grada Zaprešića. Udruga hrvatskih dragovoljaca Domovinskog rata - Ogranak grada Zaprešića organizator je festivala zajedno s partnerima. Svečano otvaranje prvoga Festivala bilo je 27. listopada 2018. godine u Kulturnom centru u Poljanici Bistranskoj.